《巡边》
明代·卢祥

按节巡南国，舟车昼夜行。烧痕沿路断，水势到湖平。

景物新吟兴，琴书薄宦情。怀中经术拙，何以济苍生。

作者简介：（1403—1468）明广东东莞人，字仲和。正统七年进士。授南京礼科给事中，多有论劾。以言事谪蒲州判官。天顺初擢礼科都给事中，官至右佥都御史巡抚延绥，有守边功。以升迁为吏部所沮，遂归。有《行素集》。